*Par atklāta konkursa*

*“Par tiesībām noslēgt vispārīgo vienošanos par darbinieku veselības apdrošināšanu”*

 *(ID Nr.RS/2023/56) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu veikt labojumus līguma projektā.

Saskaņā ar nolikuma 7.4.punktu pretendenti ir tiesīgi pieprasīt sniegt papildu informāciju par iepirkuma procedūras dokumentos iekļautajām prasībām. Izvērtējot iespējamā pretendenta iesniegtos vispārīgās vienošanās projekta labojumus, Iepirkumu komisija secināja, ka pretendents ir nevis pieprasījis sniegt papildus informāciju par kādu no vispārīgās vienošanās projektā iekļautajām prasībām, bet veicis labojumus vispārīgās vienošanās projektā.

Informējam, ka Iepirkumu komisija neplāno grozīt vispārīgās vienošanās projektu. Papildus informējam, ka, slēdzot vispārīgos vienošanos un piegādes līgumus, tajos tiks iekļauta aktuālā redakcija par vispārīgās vienošanās un/ vai piegādes līguma izbeigšanu atbilstoši  Starptautisko un Latvijas Republikas nacionālo sankciju likuma nosacījumiem.

Tāpat informējam, ka apdrošināšanas atlīdzības izmaksas kārtība ir noteikta Tehniskās specifikācijas 11.punktā: “11. Apdrošināšanas atlīdzības izmaksa vai Atlīdzības pieteikuma iesniedzēja informēšana atteikuma vai daļējas izmaksas gadījumā (t.sk. norādot atteikto atlīdzības summu un detalizēti paskaidrojot atteikuma vai daļējas izmaksas iemeslu) par visiem tiem veselības aprūpes pakalpojumiem, kuru apmaksu Darbinieks sākotnēji ir veicis no personīgajiem naudas līdzekļiem, Pretendentam ir jāveic ne vēlāk kā 5 darba dienu laikā no nepieciešamo dokumentu saņemšanas dienas.”

Iepirkumu komisijas priekšsēdētāja K. Meiberga